CELEX: 32015R1425
Language: bg
Date: 2015-08-24 00:00:00
Title: Регламент за изпълнение (ЕС) 2015/1425 на Комисията от 24 август 2015 година за забрана за риболовни дейности с кораби с мрежи гъргър, плаващи под флага на Хърватия, Франция, Италия, Малта и Испания или регистрирани в тях, които извършват риболов на червен тон в Атлантическия океан на изток от 45° з.д. и в Средиземно море

26.8.2015   
            
            
               BG
            
            
               Официален вестник на Европейския съюз
            
            
               L 223/3
            
         РЕГЛАМЕНТ ЗА ИЗПЪЛНЕНИЕ (ЕС) 2015/1425 НА КОМИСИЯТА
   от 24 август 2015 година
   за забрана за риболовни дейности с кораби с мрежи гъргър, плаващи под флага на Хърватия, Франция, Италия, Малта и Испания или регистрирани в тях, които извършват риболов на червен тон в Атлантическия океан на изток от 45° з.д. и в Средиземно море
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) 2015/104 на Съвета (2) се определя количеството червен тон, което през 2015 г. може да бъде уловено от кораби и капани на Европейския съюз в Атлантическия океан на изток от 45° з.д. и в Средиземно море.
            
         
               (2)
            
            
               С Регламент (ЕО) № 302/2009 на Съвета (3) се изисква държавите членки да уведомяват Комисията за индивидуалните квоти, разпределени на техните кораби с дължина над 24 метра. По отношение на корабите за улов с дължина под 24 метра и на капаните държавите членки следва да уведомяват Комисията поне за квотите, разпределени на организации на производителите или на групи кораби, извършващи риболов с подобни уреди.
            
         
               (3)
            
            
               Общата политика в областта на рибарството цели осигуряване на дългосрочната жизнеспособност на сектор „Рибарство“ чрез устойчива експлоатация на живите водни ресурси, основана на подхода на предпазливост.
            
         
               (4)
            
            
               В съответствие с член 36, параграф 2 от Регламент (ЕО) № 1224/2009 на Съвета, когато Комисията установи — въз основа на информацията, предоставяна от държавите членки, или друга информация на нейно разположение — че възможностите за риболов за Европейския съюз, държава членка или група от държави членки се смятат за изчерпани за един или повече уреди или риболовни флотове, тя информира съответните държави членки за това и забранява извършването на риболовни дейности в съответната зона, със съответния уред, спрямо съответния запас или група от запаси или от страна на флота, участващ в тези специфични риболовни дейности.
            
         
               (5)
            
            
               Информацията, с която разполага Комисията, показва, че възможностите за улов на червен тон в Атлантическия океан на изток от 45° з.д. и в Средиземно море, които са разпределени на корабите с мрежи гъргър, плаващи под флага на Хърватия, Франция, Италия, Малта и Испания или регистрирани в тези държави, са изчерпани.
            
         
               (6)
            
            
               На 10 и 24 юни 2015 г. Хърватия уведоми Комисията, че е наредила прекратяване на риболовните дейности на своите девет кораба с мрежи гъргър, извършващи улов на червен тон през 2015 г., както следва: считано от 10 юни за четири кораба, от 20 юни за два кораба и от 24 юни 2015 г. за три кораба, като в резултат на това е наложена забрана за всички дейности, считано от 24:00 часа на 24 юни 2015 г.
            
         
               (7)
            
            
               На 1, 4 и 9 юни 2015 г. Франция уведоми Комисията, че е наредила прекратяване на риболовните дейности на своите 17 кораба с мрежи гъргър, извършващи улов на червен тон през 2015 г., както следва: считано от 1 юни за 12 кораба, от 4 юни за три кораба и от 9 юни за два кораба, като в резултат на това е наложена забрана за всички дейности, считано от 10:02 часа на 9 юни 2015 г.
            
         
               (8)
            
            
               На 30 май и на 1 и 10 юни 2015 г. Италия уведоми Комисията, че е наредила прекратяване на риболовните дейности на своите 12 кораба с мрежи гъргър, извършващи улов на червен тон през 2015 г., както следва: считано от 30 май за четири кораба, от 1 юни за седем кораба и от 10 юни за оставащия един кораб, като в резултат на това е наложена забрана за всички дейности, считано от 11:21 часа на 10 юни 2015 г.
            
         
               (9)
            
            
               На 3 юли 2015 г. Малта уведоми Комисията, че е наредила прекратяване на риболовните дейности на своя кораб с мрежи гъргър, извършващ улов на червен тон през 2015 г., считано от 08:00 часа на 10 юни 2015 г.
            
         
               (10)
            
            
               На 28 май, 1 юни и 1 юли 2015 г. Испания уведоми Комисията, че е наредила прекратяване на риболовните дейности на своите шест кораба с мрежи гъргър, извършващи улов на червен тон през 2015 г., както следва: считано от 28 май за един кораб, от 1 юни за четири кораба и от 8 юни за оставащия един кораб, като в резултат на това е наложена забрана за всички дейности, считано от 15:00 часа на 8 юни 2015 г.
            
         
               (11)
            
            
               Без да се засягат посочените по-горе действия, предприети от Хърватия, Франция, Италия, Малта и Испания, е необходимо Комисията да потвърди забраната за улов на червен тон в Атлантическия океан на изток от 45° з.д. и в Средиземно море с кораби с мрежи гъргър, плаващи под флага на съответните държави — членки на ЕС, или регистрирани в тях, считано най-късно от 24:00 часа на 24 юни 2015 г. за Хърватия, най-късно от 10:02 часа на 9 юни 2015 г. за Франция, най-късно от 11:21 часа на 10 юни 2015 г. за Италия, от 08:00 часа на 10 юни 2015 г. за Малта и най-късно от 15:00 часа на 8 юни 2015 г. за Испания,
            
         ПРИЕ НАСТОЯЩИЯ РЕГЛАМЕНТ:
   Член 1
   Считано най-късно от 24:00 часа на 24 юни 2015 г. се забранява уловът на червен тон в Атлантическия океан на изток от 45° з.д. и в Средиземно море, извършван от кораби с мрежи гъргър, които плават под флага на Хърватия или са регистрирани в нея.
   Ако след тази дата от посочените кораби бъде уловен червен тон, той не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 2
   Считано най-късно от 10:02 часа на 9 юни 2015 г. се забранява уловът на червен тон в Атлантическия океан на изток от 45° з.д. и в Средиземно море, извършван от кораби с мрежи гъргър, които плават под флага на Франция или са регистрирани в нея.
   Ако след тази дата от посочените кораби бъде уловен червен тон, той не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 3
   Считано най-късно от 11:21 часа на 10 юни 2015 г. се забранява уловът на червен тон в Атлантическия океан на изток от 45° з.д. и в Средиземно море, извършван от кораби с мрежи гъргър, които плават под флага на Италия или са регистрирани в нея.
   Ако след тази дата от посочените кораби бъде уловен червен тон, той не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 4
   Считано от 08:00 часа на 10 юни 2015 г. се забранява уловът на червен тон в Атлантическия океан на изток от 45° з.д. и в Средиземно море, извършван от кораби с мрежи гъргър, които плават под флага на Малта или са регистрирани в нея.
   Ако след тази дата от посочените кораби бъде уловен червен тон, той не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 5
   Считано най-късно от 15:00 часа на 8 юни 2015 г. се забранява уловът на червен тон в Атлантическия океан на изток от 45° з.д. и в Средиземно море, извършван от кораби с мрежи гъргър, които плават под флага на Испания или са регистрирани в нея.
   Ако след тази дата от посочените кораби бъде уловен червен тон, той не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 6
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 август 2015 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) 2015/104 на Съвета от 19 януари 2015 г. за определяне за 2015 г. на възможностите за риболов на определени рибни запаси и групи от рибни запаси, приложими във водите на Съюза и за корабите на Съюза в някои води извън Съюза, за изменение на Регламент (ЕС) № 43/2014 и за отмяна на Регламент (ЕС) № 779/2014 (ОВ L 22, 28.1.2015 г., стр. 1).
   
      (3)  Регламент (ЕО) № 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) № 43/2009 и за отмяна на Регламент (ЕО) № 1559/2007 (ОВ L 96, 15.4.2009 г., стр. 1).